Keskustelu Wikipediasta:Elokuun kuvitustalkoot/2018

message: Vaikuttaako Kuvien lisääminen -ohjeen uudistaminen elokuun kuvitustalkoisiin, ja jos vaikuttaa, niin miten? Onko esimerkiksi mahdollista manipuloida osallistujan pisteitä niin, ettei hän saa 25 pistettä kasaan ja siten palkintoa, vaikka olisi etsinyt kuukauden aikana kuvan selvästi yli 25 artikkeliin? Olen kahden viime elokuun aikana etsinyt kuvan ja kuvittanut yhteensä lähes 600 artikkelia. Molemmilta vuosilta on edelleen yli 25 kuvaa jäljellä artikkeleissa, joten palkinnon pito käyttäjäsivulla on edelleen perusteltua. Olisi syyskuussa lannistavaa huomata, että kuukauden urakasta jäisi mitätön hyöty wikipedian edistämiseen (ja toki tuo palkintokin motivoi). Siksi varmistelen ennen urakan aloitusta.--MAQuire (keskustelu) 31. heinäkuuta 2018 kello 19.15 (EEST)
replies: text: Pyysit vastausta. Tässä vastaus, joka ei varmaan miellytä: ei vaikuta. Pisteiden manipulaatio on tottakai aina ollut jokaisessa kilpailussa mahdollista, jos kilpailun järjestäjä jostain syystä haluaa niin tehdä. Mutta tähän mennessä kilpailut ovat sujuneet melko reilusti.  --PtG (keskustelu) 2. elokuuta 2018 kello 13.02 (EEST)
replies: text: :Tuo on juuri se vastaus joka eniten miellyttää, koska olen kuukausia odottanut kilpailua ja suunnittelin tänä vuonna kahdesta aikaisemmasta vuodesta poiketen lisäileväni myös itse ottamiani kuvia ja olen jo katsellut sopivia kohteita valmiiksi. Toivottavasti muutkin ovat samaa mieltä kanssasi. Jos kilpailu sujuu uusittujen ohjeidenkin alaisuudessa yhtä reilusti kuin ennen, niin urakkaan uskaltaa ryhtyä. Urakkaahan ainakin minulla 300 kuvan lisäämisessä on, kun välillä harvempi kuin joka sadas artikkeli on sellainen, johon löytyy commonsista sopiva kuva.--MAQuire (keskustelu) 2. elokuuta 2018 kello 13.25 (EEST)
replies: text: ::Hyvä. Mukaan vaan. --PtG (keskustelu) 2. elokuuta 2018 kello 13.33 (EEST)

text: Ainoastaan Botti on jollain tavoin järjetön luontokappale: Jonkun vuoden kilpailussa se antoi ja otti pois pisteitä ilman näkyvää syytä ja joihinkin infoboksimallineisiin lisättyjä kuvia se ei laskenut lainkaan. Mutta kilpailun sivulla onkin tämäntapaisia korjauksia varten oma kohtansa.--Urjanhai (keskustelu) 2. elokuuta 2018 kello 13.13 (EEST)
Siinä se meni elokuu ja asia edelleen auki. Toivottavasti Wikipediayhteisö saa asian selvitettyä ennen seuraavaa kuvitustalkoota. Näyttää, että uusitun kuvitusohjeen aiheuttama epävarmuus yhteisössä vähensi sekä lisättyjä kuvia että osallistujia noin kolmasosalla. Jälkeenpäin voi tietenkin miettiä, että oliko hyvin toimineen ohjeen muokkailu hyödyllistä. Tuskin koskaan saamme tietää motiiveja, miksi tällainen tilanne haluttiin luoda. Suurin kärsijä on ollut Wikipedian lukijat.--MAQuire (keskustelu) 31. elokuuta 2018 kello 18.10 (EEST)

text: Viime vuoden kilpailussa eniten pisteitä kerännyt Hezzu ei ole muokannut tänä vuonna juuri ollenkaan, joten hänen vaikutuksensa liittyy muuhun epäaktivoitumiseen. Toiseksi tullut Jukka Kolppanen ei ole ollut yhtä aktiivinen kuvien lisääjänä kuin aiemmin. Viime vuonna hän lisäsi yksinään 1000 kuvaa, mutta tänä vuonna saldo on selvästi pienempi. Näiden kahden vaikutuksesta ollaan jo suurin piirtein samassa kuvamäärässä kuin viime vuonna. Sinä toki et tänä vuonna lisännyt kuvia, mihin varmaankin uusittu kuvaohje vaikutti, koska olet ainoa käyttäjä, jolle asia on täysin epäselvä. Osallistujamäärä on tänä vuonna melko pitkälti linjassa aiempiin vuosiin. Viime vuonna oli pieni piikki, mutta 2016 ja 2015 oli molempina vuosina 1 kuvia lisännyt käyttäjä enemmän ja vuonna 2014 oli taas selvästi vähemmän osallistujia kuin tänä vuonna. Eli ei ollut vaikutusta ohjeilla osallistujamääriin. --PtG (keskustelu) 31. elokuuta 2018 kello 19.56 (EEST)
replies: text: :Totta. En laskenut mukaan kasvavaa trendiä, eli vaikutus oli todennäköisesti suurempikin kuin väitin. Se taas oli odotettavissa, että muutos vaikuttaa eniten ahkerimpiin lisääjiin. Jos poistetaan 25 kuvaa vedoten uuteen ohjeeseen, on tietenkin ikävää, mutta esim. 1000 tai 300 kuvan poisto on aika paljon isompi kolaus wikipedistille. En yhtään ihmettele, ettei juuri kukaan ollut valmis ottamaan riskiä, kun keskustelu ohjeen sisällöstä ja muutoksen vaikutuksesta on kesken. Toivottavasti yhteisö saa aikaansaadun sekasotkun korjattua, ettei sekoilu aiheuta vieläkin suurempaa vahinkoa. Pahin pelko on, että tämä ylläpidon touhuilu asiassa kuihduttaa lopulta koko suomenkielisen Wikipedian.--MAQuire (keskustelu) 31. elokuuta 2018 kello 20.14 (EEST)
replies: text: ::Eipä ole kuvia hylätty tänä vuonnakaan, vaikka tilanne onkin sun mielestäsi täysin kaoottinen. Mutta turha tästä on jatkaa, sillä eräs käyttäjä ei halua lukea toisten viestejä vaikka kukaan toinen ei ole jakanut tämän ajatusta kuvien lisäämisen epäselvyydestä. --PtG (keskustelu) 31. elokuuta 2018 kello 20.32 (EEST)
replies: text: :::Eli tulkintasi on, että useat ohjemuutokset ja useat niistä käydyt keskustelut on  tehty vain, että saadaan yksi kuva pois yhdestä artikkelista? Itse olen sitä mieltä, että kuva olisi saatu pois tarvittaessa ihan vain keskustelemalla kuvan poistamisesta artikkelin keskustelusivulla.--MAQuire (keskustelu) 31. elokuuta 2018 kello 20.40 (EEST)

text: :::Kuvat on mahdollista vielä hylätä. Tuloksia ei ole vielä julistettu ja palkintoja ei ole jaettu.--MAQuire (keskustelu) 31. elokuuta 2018 kello 20.44 (EEST)
replies: text: ::::Sinä kysyit vaikuttaako ohjeen uudistaminen talkoisiin ja sait vastauksen, että ei vaikuta. Luulin että vastaus olisi tyydyttänyt ja huomasin vasta nyt, että et ole osallistunut kisaan lainkaan. Se on harmi, mutta voisin vaikka vannoa, että kukaan muu ei ole ajatellut tätä asiaa yhtään eikä se ole vaikuttanut talkoisiin kenenkään muun kohdalla lainkaan. Mielelläni kuulisin kommenttia siitä, jos joku muu on kompastunut ohjeeseen. Siis niiltä muilta. -kyykaarme (keskustelu) 31. elokuuta 2018 kello 21.17 (EEST)
replies: text: :::::Eli tämä oli ylläpidon kannanotto eikä yksittäisen ylläpitäjän? Jäin odottelemaan jonkinlaista keskustelun avulla saavutettua konsensusta asiasta. Aikaisemmissa keskusteluissa sanottiin, ettei yhden ylläpitäjän mielipide edusta koko ylläpidon kantaa. Nyt tämä menee entistä sekavammaksi. Pitäisikö ylläpidolla olla joku ylläppitotunnus, jonka kirjoitukset edustaisivat ylläpidon kantaa. Nyt käyttäjä ei tiedä mistään, miten laaja joukko kannanoton takana on.--MAQuire (keskustelu) 31. elokuuta 2018 kello 21.48 (EEST)
replies: text: :::::::En ainakaan tuosta ei ylläpitäjänä kykene löytämään mitään "ylläpidon kannanottoa". --Urjanhai (keskustelu) 31. elokuuta 2018 kello 21.57 (EEST)
replies: text: ::::::::En minäkään. Luulin, että kyseessä oli käyttäjä PtG:n mielipide.--MAQuire (keskustelu) 31. elokuuta 2018 kello 22.05 (EEST)
replies: text: :::::::::Se oli kannanottoni, jota kukaan ei tullut kiistämään. Jos kilpailun järjestäjä Lentokonefani olisi esimerkiksi ollut eri mieltä asiasta, hän ehkä olisi tullut ilmoittamaan. --PtG (keskustelu) 31. elokuuta 2018 kello 23.24 (EEST)

text: :::::En ainakaan koe että ohje olisi vaikuttanut kuvien lisäämiseen kohdallani suuntaan tai toiseen. --Urjanhai (keskustelu) 31. elokuuta 2018 kello 21.55 (EEST)

text: :::::Sama täällä, ei mitään vaikutusta. Tämä keskustelu vaikuttaa turhanpäiväiseltä jahnaamiselta ongelmasta, jota ei ole.--Htm (keskustelu) 31. elokuuta 2018 kello 22.10 (EEST)
replies: text: :::::: On ihan yhtä tyhjän kanssa tulla kommentoimaan uuden kuvitusohjeen vaikutusta 2 tuntia ennen talkoiden päättymistä. Ymmärrän, jos kommentoidaan hyvissä ajoin tai kun kommentoidaan edellisten tulosten hyväksymisen jälkeen seuraavaa talkoota silmällä pitäen.--MAQuire (keskustelu) 31. elokuuta 2018 kello 22.21 (EEST)
replies: text: ::::::: On ollut näemmä ihan yhtä tyhjän kanssa keskustella aiheesta, sillä olet monessa paikassa jankannut samasta asiasta ja jokaisessa paikassa on ollut muilta käyttäjiltä sama vastaus aiheesta. Ja ehkä kaikkien muiden mielestä asia oli niin itsestäänselvä, että ketään ei kiinnostanut tulla keskusteleen täällä aiheesta, kun itsekin olit jo sanonut, että ehkä sitä uskaltaa ryhtyä urakkaan. Ja lisäksi toinen asia: Wikipediassa ei ole ylläpitoa. Joillain käyttäjillä on ylläpito-oikeudet, jotka tarkoittavat, että heille on annettu oikeudet tietynlaisiin teknisiin työkaluihin. "Ylläpito" ei siis tarkoita mitään Wikipediaa valvovaa elintä, joka tekee viralliset kannanotot säännöistä ja ohjeista. "Viralliset kannanotot" ovat koko yhteisön yhteisiä. Sääntökeskusteluissa ei-ylläpitäjien mielipiteet ovat yhtä merkittäviä. Jotta "ylläpidolle" voisi antaa oman tunnuksen, täytyisi ensin perustaa sellainen aktiivisesti kokoontuva taho, joka tekisi näitä kannanottoja --PtG (keskustelu) 31. elokuuta 2018 kello 23.22 (EEST)
replies: text: ::::::::Ylläpitäjä muokkaa wikipedian ohjeita, että saa yhden kuvan pois yhdestä artikkelista, jonka jälkeen yhteisön pitää näytellä, ettei mikään ole muuttunut? Miten on mahdollista, että ohjeiden muutos vaikuttaa yhteen artikkeliin puolesta miljoonasta? Oma näkemykseni on, että ohje vaikuttaa useampaan kuin joka 500 000:een artikkeliin. Sinulta sain kommentin talkoiden alussa, että vaikuttaa vain joka puoleenmiljoonanteen tai harvempaan. Ei tuosta vielä konsensusta rakenneta edes Urjanhain kanssa. En koskaan väittänyt uskaltavani urakkaan, vaikka otinkin ilolla vastaan näkemyksen, joka oli vastakkainen omaan tulkintaani, mutta samalla tulkinta, joka oli minun kannaltani paras. Siksi kirjoitinkin: "Toivottavasti muutkin ovat samaa mieltä kanssasi.". Kukaan ei tuon jälkeen ollut kanssasi samaa mieltä.--MAQuire (keskustelu) 31. elokuuta 2018 kello 23.48 (EEST)
replies: text: :::::::::Tämä on selitetty sulle jo miljoonassa eri paikassa, joten saat minun puolestani ajatella asiasta, mitä tykkäät. Kuvia voi lisätä edelleen samalla tavalla kuin ennenkin artikkeleihin. Tämä on ylläpidon ja koko yhteisön kanta. --PtG (keskustelu) 1. syyskuuta 2018 kello 00.01 (EEST)
replies: text: ::::::::::Tätä ei ole kukaan selittänyt minulle.  On vain sanottu, että sääntömuutos koskee tuota poistettua kuvaa, mutta sen logiikkaa ei kukaan ole  selittänyt. Miten ohjeiden muuttaminen vaikuttaa vain yhteen kuvaan? Mistä käyttäjät tietävät, että pääsääntö rajoittuu tuohon yhteen kuvaan? Onko tuo yksi kuva poikkeus pääsääntöön? Onko joku käyttäjä poikkeus tuohon pääsääntöön? Onko kaikki kuvat, jotka ylläpitäjä haluaa pois, poikkeus tuohon pääsääntöön? Miksi konsensuskeskustelusta luovuttiin? Aika paljon kysymyksiä on ilmassa.--MAQuire (keskustelu) 1. syyskuuta 2018 kello 00.40 (EEST)
replies: text: ::::::::::: Olen ja moni muukin on selittänyt moneen kertaan, eikä kukaan ole väittänyt, että sääntömuutos vaikuttaisi vain yhteen kuvaan. Se on sinun oma tulkintasi asiasta, josta et halua luopua, koska ilmeisesti olet edelleen niin tuohtunut siitä, että sääntöä on muutettu. Joten turha selittää enää. Luule mitä luulet. --PtG (keskustelu) 1. syyskuuta 2018 kello 08.34 (EEST)
replies: text: ::::::::::::Juuri niin. Kukaan ei ole väittänyt, että sääntömuutos vaikuttaisi vain yhteen kuvaan. Ylläpitäjä ilmeisesti voi ohjeeseen vedoten poistaa vaikkapa kaikki jonkun käyttäjän kuvat, koska ne ei kuulu pääsääntöön. Tätä vaikutusta kyselin jo tuossa ensimmäisessä viestissä elokuun alussa. Ennen kuvia poistettiin vain, jos ne eivät olleet sopivia artikkeliin ja tarvittaessa sopivuudesta keskusteltiin artikkelin keskustelusivulla. Tämän toimivan tavan ylläpitäjä kyykaarme (vai ylläpito?) halusi romuttaa. Olipa motiivi vallanhimo tai jokin muu, niin Wikipediaa tällainen vallan keskittäminen heikentää.--MAQuire (keskustelu) 1. syyskuuta 2018 kello 10.53 (EEST)
replies: text: ::::::::::::: Tästä on turha jatkaa. Harmi, ettet halua ymmärtää asioita, joita sulle on moneen otteeseen selitetty. --PtG (keskustelu) 1. syyskuuta 2018 kello 11.26 (EEST)
replies: text: ::::::::::::::Toivon vaan että vuoden päästä ei joku talkoista kiinnostunut käyttäjä lue tätä keskustelua ja päätä sen takia luopua osallistumisesta. Yhteen ohjeeseen lisättiin yksi sana (jota en lisännyt minä ja siitä keskusteltiin), eikä se ole vaikuttanut Wikipedian toimintaan muuten kuin siten, että yksi käyttäjä meni siitä sekaisin. Kuvien pisteitä on korjailtu normaalisti samalla tavalla kuin aikaisempina vuosina. Talkoot sujuivat hyvin, kiitos osallistujille. -kyykaarme (keskustelu) 1. syyskuuta 2018 kello 13.20 (EEST)
replies: text: :::::::::::::::Se sinun versiosi ohjeesta, jonka teit, että vooit ottaa kuvan pois artikkelista, olisi ollut katastrofi kaikkien kuvien kannalta. Onneksi siitä otettiin sentään hieman takapakkia. Toivon myös ja uskon, että uusitun ohjeen vaikutus kilpailuun ja ylipäänsä kuvien lisäämiseen saadaan tässä yhdentoista kuukauden aikana selvitetttyä, ettei tämä epäselvä tilanne vaikuta vielä ensi vuodenkin talkoisiin, kuten uhkakuvassasi kirjoitit. Esimerkiksi kokeneet käyttäjät voisivat ottaa projektiksi selvittää pääsääntö ja kirjata poikkeukset esimerkiksi ohjeeseen. Silloin vältettäisiin mahdollinen ylläpitäjien despotismi, kun olisi selkeä linjaus, mitä uusittu ohje tarkoittaa ja rivikäyttäjällä olisi jotain mihin vedota.--MAQuire (keskustelu) 1. syyskuuta 2018 kello 17.37 (EEST)
replies: text: :::::::::::::::: Edelleen, kuten useita kertoja on sanottu, kuva Entrocet-pihvistä oli surkea kuva artikkeliin, josta tämä eeppinen "kiista" on alkanut. Kyykaarme muutti sääntöä, jotta sinä et ajattelisi, että jokaisessa artikkelissa on pakko olla kuva (ehket ajatellut näin, mutta näin kommenttiasi saattoi tulkita). Sääntöä ei muutettu, jotta kuva voitaisiin poistaa, koska se olisi pitänyt poistaa vanhallakin ohjeella. Koita jo päästä yli siitä, että kaikki eivät olleet tuon kyseisen kuvan järkevyydestä samaa mieltä. Ei ole olemassa mitään "pääsääntöä", josta olisi jotain "poikkeuksia". Uusittu ohje tarkoittaa aivan täysin samaa kuin vanhakin ohje, siinä on vain hieman lievennetty sanamuotoa. Jokaiseen artikkeliin voi lisätä kuvia, jos sinne on olemassa sopiva kuva. Monet käyttäjät ovat sanoneet samaa näissä keskusteluissa, joissa olet ollut mukana, joten tuo on selkeä yhteisön kanta. Sopimattomista kuvista ei voi tehdä mitään listausta, sillä se on edelleen tulkinnanvaraista, kuten aina ennenkin. En usko, että sinulla on luetunymmärtämisen kanssa ongelmia, mutta en myöskään ymmärrä sinun motivaatiotasi sille, ettet halua ymmärtää muiden kantaa asiasta. Vallanhalua epäilit muiden motivaattoriksi. --PtG (keskustelu) 1. syyskuuta 2018 kello 19.07 (EEST)
replies: text: :::::::::::::::::Seinille kirjoitat. Kiitän asiallisista kommenteista, joita olet asian tiimoilta kirjoittanut tässä ja muualla, mutta eiköhän tämä ollut tässä, toivottavasti lopullisesti. -kyykaarme (keskustelu) 2. syyskuuta 2018 kello 02.05 (EEST)
replies: text: ::::::::::::::::::Voi kun sinäkin olisit aikoinaan pysynyt asiallisena ja käynyt kuvanpoistokeskustelun loppuun kuten muut käyttäjät tekevät. Sinulle keskusteleminen tuntuu olevan vierasta. Olet ilmeisesti oppinut runnomaan oman mielipiteesi läpi välittämättä mistään.--MAQuire (keskustelu) 2. syyskuuta 2018 kello 10.48 (EEST)

text: :::::Minä ainkin olen lisännyt kuvia vain sen takia että kehittäisin wikipedian artikkeleja. Olisin lisännyt enemmänkin mutta kun olen samalla laittanut kaikista onnettomimpiin tynkiin lähteitä ja laajennellut samalla niin siinä menee aikaa paljon enemmän kuin pelkkien kuvien lisäämisessä. Jotakin kertoja on tullut vastaan sellainen artikkeli joka on kiinnostanut niin paljon että on mennyt pari päivää sitä laajennellessa, ja sinä aikana on sitten jääny paljon kuvia laittamatta ;). Jos täällä olisi ollut tänä vuonna tuollaisia lisääjiä kuin viime vuonna kaksi ensimmäistä olivat niin oltaisiin menty jo yli neljän tuhannen kuvan, mutta ei aina tietysti ole aikaa tälläisiin harrastuksiin. Kolkuteltaisiin viittä tonniakin kai jos MAQuire olisi ottanut osaa. --Linkkerpar™ 31. elokuuta 2018 kello 22.35 (EEST)
replies: text: ::::::Olen kyllä lisännyt paljon kuvia talkoiden ulkopuolellakin, mutta pakko myöntää, että usein talkoot ja viikon kilpailut ohjaavat prioriteettiä ja jopa boostaavat wikipedian kehittämistä. Ehkä se on jopa yksi niiden tarkoitus. Itselleni kyllä viime vuoden tulos on kyllä aika maksimi lisättyjen kuvien määrän suhteen.  Hattua täytyy nostaa jollekin tuhhannelle kuvalle. Aivan uskomaton suoritus.--MAQuire (keskustelu) 31. elokuuta 2018 kello 22.51 (EEST)

text: ::::::On tässä moni kyllä pienilläkin kuvamäärillä ottanut kovaa lopppukiriä. On siis sekä sparrausulottuvuus että jalkautumisulottuvuus.--Urjanhai (keskustelu) 31. elokuuta 2018 kello 23.24 (EEST)
thread_title:  Uusitun kuvituohjeen vaikutus 

message: Viitaten viime vuonna eli 2017 käytyyn keskusteluun Keskustelu Wikipediasta:Elokuun kuvitustalkoot/2017#Kuvat, jotka on tallennettu fi-wikiin, jossa taasen viitataan vuoden 2015 keskusteluun Keskustelu Wikipediasta:Elokuun kuvitustalkoot/2015#Elokuun huomioita, kysyn toimiiko botti nyt oikein eli antaa viisi pistettä  -mallineella varustetusta lisätystä kuvasta?--Htm (keskustelu) 31. heinäkuuta 2018 kello 20.07 (EEST)
replies: text: Eiköhän. Ainakin se näyttää vielä olevan UKBotin koodissa määritettynä. Stryn (keskustelu) 31. heinäkuuta 2018 kello 21.16 (EEST)
replies: text: :Hienoa, kiitos tiedosta.--Htm (keskustelu) 31. heinäkuuta 2018 kello 21.29 (EEST)
thread_title:  Sitaattioikeudella käytettävät taideteoskuvat fi-wikissä 

message: Botti ei ei ole tannut huomata että talkoot ovat jo alkaneet ;). --Linkkerpar™ 1. elokuuta 2018 kello 15.12 (EEST)
replies: text: pitää paikkansa. Joku (eli siis minä) loi kilpailusivun ja ilmoitti botin ohjaajalle vasta eilen illalla, eikä hänkään luonnollisesti päivystä täällä 24/7. Botin pitäisi käynnistyä viimeistään lähipäivinä. --Lentokonefani asiaa? | syntilista 1. elokuuta 2018 kello 15.18 (EEST)
replies: text: :Selvä. Ihmettelin vaan. --Linkkerpar™ 1. elokuuta 2018 kello 19.04 (EEST)
thread_title:  Botti ei taida toimia? 

message: Ristimäen siunauskappeli ja hautausmaa U (6.0 p) vaikka pisteitä pitäsi olla 5 koska omatkuvat--Superkissan (keskustelu) 7. elokuuta 2018 kello 14.53 (EEST)
replies: text: En tiedä mitä on tapahtunut, mutta tätä kirjoittaessani artikkelista oli annettu 2 pistettä. Annoin kolme lisää. --Lentokonefani asiaa? | syntilista 14. elokuuta 2018 kello 17.07 (EEST)
thread_title:  Liikaa pisteitä 

message: Tein uuden artikkelin Aizpute ja siitä tuli piste vaikka ei kai pitäisi. --Linkkerpar™ 9. elokuuta 2018 kello 23.44 (EEST)
replies: text: Elokuun aikana aloitettuihin uusiin artikkeleihin lisätyistä valokuvista saa pisteen (tai 2 tai 5 pistettä, jos on itse tallennettu tai otettu kuva). Katso kohta Pistelasku.--Htm (keskustelu) 10. elokuuta 2018 kello 03.02 (EEST)
replies: text: :Okei, luulin ettei uusista artikkeleista tulisi pisteitä. --Linkkerpar™ 10. elokuuta 2018 kello 04.50 (EEST)
thread_title:  Aiheettomat pisteet? 

message: Työkalussa on bugi, joka vaikuttaa ääkkösongelmalta. Eli Kuvaton-työkalu tuntuu ajautuvan virheilmoitukseen, jos sillä yrittää hakea lähtöpaikkaa (artikkelia), jossa on esimerkiksi ä tai ö-kirjaimia. Kaikkia kirjaimia en kokeillut, mutta esimerkiksi Jämsä, Järvenpää, Mäntsälä ja Pyörön terveysasema aiheuttivat virheilmoituksen. Osin hämärän virheilmoituksen tutkailun perusteella saattaisi arvata, että hakusanojen ääkköset pitäisi ehkä konvertoida ehkä utf8-muotoon tms? En keksinyt heti, miten saisi toimimaan. Tämä bugi vaikeuttaa osaltaan kuvaussuunnittelua, jotain suunniteltua kohdetta lähellä olevien kuvattomien artikkelien etsimistä. (Onneksi esimerkiksi luokkahauilla voi kuvattomia artikkeleita etsiä.) --Paju (keskustelu) 15. elokuuta 2018 kello 23.20 (EEST)
thread_title:  Kuvaton-työkalu ja ääkkösongelma 

message: Onkohan tuon tilannekuvaajan päivittely pysähtynyt? Ei ole minusta edistynyt 14 päivän jälkeen. --Linkkerpar™ 16. elokuuta 2018 kello 04.48 (EEST)
thread_title:  Tilannekuvaaja 

message: Botti näkyy rouskuttavan edellleen päivityksiä. Tarttisko vetää töpseli seinästä, etteivät muutokset artikkeleissa kilpailuajan päätyttyä enää muuttaisi tuloksia?--Urjanhai (keskustelu) 1. syyskuuta 2018 kello 13.00 (EEST)
replies: text: Olikin näköjään vedetty jo.--Urjanhai (keskustelu) 1. syyskuuta 2018 kello 13.01 (EEST)
thread_title:  Töpseli seinästä? 

message: Tein Elokuun kuvitustalkoille alasivuksi ohjesivun Wikipedia:Elokuun kuvitustalkoot/Kuvien lisäysohjeet johon kopioin tämän vuoden kisan ohjeet ja lisäilin hajahuomioita. Ohjesivulle voi lisätä kaikki ne vinkit, jotka ovat tulleet ilmi aikaisempien vuosien pistelaskun yhteydessä, lähinnä tietysti tilanteet, jolloin botti ei ole laskenut pisteitä niin kuin olisi pitänyt. Olisi hyvä, että ohjeet ovat omalla sivulla, jolloin niitä voi käydä parantamassa pitkin vuotta, eikö olisikin?--Htm (keskustelu) 1. syyskuuta 2018 kello 20.19 (EEST)
replies: text: Katsotaanko Kansallisarkiston digitaaliarkiston tiedostot lisenssiltään yhteensopiviksi? Ainakin niille on jo tehty malline commonsiin. Siellä on asiakirjoja, karttoja ja piirustuksia esim. rakennuksista, vaakunoista ym.--Urjanhai (keskustelu) 1. syyskuuta 2018 kello 20.53 (EEST)
replies: text: :Kuvaton-työkalu toimii yhä viallisesti, siis ainakin ääkkösongelma on esillä .Ensi vuonna työkalusta kerrrottaessa olisi ohjeessa syytä kertoa sen rajoitukset, tyyliin: Kuvaton-haku toimii vain osalla aakkosista; artikkelit joissa on esimerkiksi å, ä tai ö aiheuttaa virheilmoituksen. Sama ongelma on esimerkiksi é -kirjaimella jne (vaikkapa École normale supérieure). --Paju (keskustelu) 3. syyskuuta 2018 kello 21.16 (EEST)
thread_title:  Päivitetyt ohjeet